Държавен вестник, бр. 79, 2002 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  79
10. анализира състоянието и тенденциите в
развитието на реалния, финансовия и бюджет-
ния сектор в страните—кандидатки за членст-
во в Европейския съюз, и на тази основа изгот-
вя оценки и предложения за усъвършенстване
на икономическата политика на страната;
11. координира изпълнението на задълже-
нията на агенцията по двустранни и много-
странни споразумения и програми;
12. участва в провеждането на международ-
ни семинари, срещи и преговори, свързани с
присъединяването на Република България към
Европейския съюз;
13. организира сътрудничеството с между-
народни организации и научноизследователски
институти в страната и в чужбина и координира
участието на агенцията в национални и между-
народни проекти;
14. отговаря за дейностите по издаването,
разпространението и популяризирането на из-
данията на агенцията, включително безвъзмезд-
ното предоставяне на периодични обзори или
тематични разработки по списък, утвърждаван
от изпълнителния директор;
15. организира обработката на входящата
икономическа информация в агенцията по теми
и източници;
16. координира подготовката и участието на
агенцията в конференции, семинари, работни
срещи и организира такива по инициатива на
агенцията.”
5. Създава се чл. 13б:
“Чл. 13б. Дирекция “Национален план за раз-
витие”:
1. изготвя Националния план за развитие в
съответствие с изискванията, поставени в регла-
мент 1260/1999 на Съвета на Европейския съюз;
2. развива и усъвършенства Националния
план за икономическо развитие 2000—2006 и го
привежда в сътветствие със стандартите на
Европейския съюз;
3. в рамките на своите компетенции коорди-
нира работата на отрасловите министерства в
процеса на разработване, анализ и актуализи-
ране на Националния план за развитие;
4. анализира и оценява ефектите от реализа-
цията на Националния план за развитие и из-
готвя периодични доклади за изпълнението на
Националния план за развитие на базата на
индивидуалните доклади на управляващите
органи на Оперативните програми;
5. участва в консултациите с Европейската
комисия при изготвянето на Рамката за под-
крепа от общността, основана на Националния
план за развитие;
6. прилага “Принципа на партньорство” с
представители на бизнеса, професионалните
съюзи, местната власт и неправителствените
организации като необходимо условие за раз-
работване на адекватен Национален план за
развитие;
7. провежда информационната политика по
отношение на Националния план за развитие в
съответствие с актовете на Европейския съюз
(Регламент 1159/2000);
8. участва в разработването на система от
показатели за анализ и оценка на Оперативни-
те програми;
9. участва в разработването на система от
критерии за избор на проекти в рамките на
Оперативните програми.”
6. Приложението към чл. 8, ал. 3 се изменя
така:
“Численост на персонала в администрацията
на Изпълнителната агенция за икономически
анализи и прогнози—83 щатни бройки
Изпълнителен директор
1
Главен секретар
1
Обща администрация
14
в т. ч.:
Дирекция “Административно-правна
и финансово-стопанска дейност”
14
Специализирана администрация
67
в т. ч.:
Дирекция “Макроикономически анализи”
20
Дирекция “Икономическо
прогнозиране и политика”
19
Дирекция “Европейска интеграция
и международни програми”
14
Дирекция “Национален план за развитие”
14”.
§ 2. В чл. 1 от Постановление № 247 на Ми-
нистерския съвет от 1997 г. за преобразуване
на Агенцията за икономическо програмиране
и развитие към Министерския съвет в Аген-
ция за икономически анализи и прогнози при
Министерството на финансите (обн., ДВ, бр. 44
от 1997 г.; изм., бр. 24 и 104 от 1999 г.) ал. 2 и 3
се отменят.
§ 3. В т. 4 от приложение № 2 към чл. 4, ал. 3
от Постановление № 215 на Министерския съ-
вет от 1999 г. за приемане на Устройствен пра-
вилник на Министерството на финансите и за
преобразуване и закриване на административ-
ни структури към министъра на финансите
(обн., ДВ, бр. 104 от 1999 г.; изм. и доп., бр. 112
от 1999 г., бр. 30 от 2000 г., бр. 4, 16, 17, 55 и 87
от 2001 г. и бр. 9 от 2002 г.) числото “54” се
заменя с “83”.
Заключителни разпоредби
§ 4. Необходимите средства за изпълнение
на постановлението да се осигурят чрез пре-
структуриране на “Други разходи” по централ-
ния бюджет за 2002 г.
§ 5. Постановлението влиза в сила от 1 ав-
густ 2002 г.
Mинистър-председател:
Симеон Сакскобургготски
Главен секретар на Министерския съвет:
Севдалин Мавров
46162